उड़नखटोले से सीएम ने निहारी भीमनगरी - उड़नखटोले से सीएम ने निहारी भीमनगरी, Kundali Hindi News - Hindustan
उड़नखटोले से सीएम ने निहारी भीमनगरी
Last updated: Wed, 14 Apr 2010 07:13 PM IST
मुख्यमंत्री मायावती ने बुधवार की दोपहर उड़नखटोले से ही भीमनगरी को निहारा। उनका हेलीकाप्टर महिला आरक्षण के विरोध में जीआईसी ग्राउंड में आयोजित धरना स्थल के आसमान के ऊपर से भी गुजरा। यहाँ उपस्थित जनसमुदाय ने हाथ हिलाकर मुख्यमंत्री का स्वागत किया और जय भीम के नारे लगाए।
मुख्यमंत्री लगभग 15 मिनट आगरा में रहीं। वह दोपहर करीब 12.45 बजे वायुयान से आगरा एयरपोर्ट पहुँचीं। उनके साथ बसपा के राष्ट्रीय महासचिव सतीश चन्द्र मिश्र और अपर कैबिनेट सचिव नेतराम भी थे। इन सभी की अगवानी कमिश्नर राधा एस चौहान, आईजी विजय कुमार, जिलाधिकारी एमके नारायण ने की। मुख्यमंत्री 1:05 बजे बरेली में रैली के लिए हेलीकॉप्टर से रवाना हो गईं।
Web Title:उड़नखटोले से सीएम ने निहारी भीमनगरी